Tarbijakaitse ja Tehnilise Järelevalve Amet

Endla 10A

10122 Tallinn Meie 22.03.2024 nr 1.1-20/2024/80-5

**Elering AS täpsustatud Estlink 3 merekaabli hoonestusloa taotlus**

**1. Ehitise kasutamise otstarve**

Merekaabli rajamine Eesti ja Soome riikide vahel on vajalik, et luua kahe riigi vahel täiendav elektrienergia ülekandevõimsus. Estlink 3 aitab panustada nii riigi elektrienergia varustuskindlusesse kui ka panustab energiasüsteemi dekarboniseerimisse (tuues täiendavat põhja-Soome toodetud taastuvenergiat Balti regiooni). Samuti annab Estlink 3 võimaluse kliima- ja energiapoliitika eesmärkide saavutamiseks ning turgude senise suurema integreerituse, et tagada nii riikide kui ka regiooni kui terviku varustuskindlus.

**2. Ehitise sügavus ning muud olulised tehnilised andmed**

Estlink 3 planeeritava mereühenduse olulisemad tehnilised näitajad on alljärgnevad:

* alalispinge (kuni 525 kV)
* merekaabli kogupikkus ca 130 kilomeetrit, millest Eesti territoriaalvetes on ca 60 kilomeetrit
* süvistatud merepõhja setetesse (ca 1-1,5 m)

Muutujad mis mõjutavad merepõhjatööde mahtu, mis selguvad projekti arendamise käigus:

* + Kaablite arv (sõltuvalt tehnoloogiast võib olla kaableid vähem, ka ühe kaabliga on võimalik luua ühendus)
  + Merepõhja pinnase koostis (Kaeviku ristlõike pindala väheneb vastavalt pinnasetüübile)
  + Valitav tehnoloogia (kündmist või jugasüvenduse korral pinnast ei teisaldataks; maabumiskohal tehnoloogiline lahendus pole teada ja sõltub geoloogiast ja keskkonnatingimustest)
  + Ristumiste arv ja ristumiste tehnilised lahendused tuleb kooskõlastada ristutava osapoolega (Balticconnectori kogemus on, et ristumisele kuluv tagasitäite hulk on ca 250m3 kivi kaabliristumise ning ca 2000m3 kivi toruristumise kohta)

Nende muutujate täpsustumisel usub Elering, et ehitustööde maht võib jääda alla 10 000m3, kuid ei pruugi. Seega võttes arvesse mainitud muutujaid ning tundmatust on Hoonestusloa mõttes ehitustööde maht üle 10 000m3.

Estlink 3 koosneb kuni kolmest elektrikaablist ning ühest fiiberoptilisest sidekaabelliinist. Kaablite omavahelised kaugused sõltuvad merepõhja omadustest, ning need selguvad projekteerimise käigus. Merekaabli kavandatud võimsus kokku on 700 MW maksimaalselt.

**4. Avaliku veekogu koormatava ala koordinaadid ja koormatava ala suurus ruutmeetrites**

Hoonestusloaga koormatava ala pindala on ca 226 429 .

Menetluse käigus koormatava ala suurus täpsustatakse ja võib olla muudetud vastavalt kaablite tegelikule asukohale, laiusele ja arvule.

**5. Uuringu kirjeldus, mida soovitakse enne hoonestusloa andmist teha**

Täpsemad uuringud ja analüüsid selguvad keskkonnamõjude hindamise programmi koostamise ja kinnitamisega.

**6. Hoonestusloa taotletav kestus.**

Viiskümmend (50) aastat.

Lugupidamisega

(allkirjastatud digitaalselt)

Reigo Kebja

Juhatuse liige

Lisad:

1. 2024\_03\_22\_Hoonestusloa taotlus\_EstLink3\_ver3
2. Kinnitus äriregistrile esitatud andmete õigsuse kohta
3. Merekaabli trassi rajamise tehniline kirjeldus\_22\_03\_2024
4. EstLink3 hoonestusala eskiis
5. EstLink3 hoonestusala punktid
6. EstLink3 hoonestusala failid